ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΕΩΣ ΝΟΜΟ

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.  Κεφ. 105.  2 του 1972  54 του 1976  50 του 1988  197 του 1989  100(Ι) του 1996  43(Ι) του 1997  14(Ι) του 1998  22(I) του 2001  164(I) του 2001  88(Ι) του 2002  220(I) του 2002  66(Ι) του 2003  178(Ι) του 2004  8(Ι) του 2007  184(Ι) του 2007  29(Ι) του 2009  143(Ι) του 2009  153(I) του 2011  41(Ι) του 2012  100(Ι) του 2012  117(Ι) του 2012  32(Ι) του 2013  49(Ι) του 2013  88(Ι) του 2014  129(Ι) του 2014  17(Ι) του 2015  16(Ι) του 2016  2(Ι) του 2017  9(Ι) του 2017  71(Ι) του 2017  6(Ι) του 2019  8(Ι) του 2019  127(Ι) του 2019  169(Ι) του 2019  116(Ι) του 2020  143(Ι) του 2020  46(Ι) του 2021. | 1. Ο παρών Νόμος θα αναφέρεται ως ο περί Αλλοδαπών και Μεταναστεύσεως (Τροποποιητικός) Νόμος του 2022 και θα διαβάζεται μαζί με τον περί Αλλοδαπών και Μεταναστεύσεως Νόμο (που στο εξής θα αναφέρεται ως «ο βασικός νόμος»). |
|  |  |
| Τροποποίηση του άρθρου  18ΛΑ του βασικού  νόμου. | 2. Το άρθρο 18ΛΑ του βασικού νόμου τροποποιείται με την αντικατάσταση στην παράγραφο (β) του εδαφίου (2) αυτού της φράσης «με περίοδο ισχύος τουλάχιστο δύο ετών, του συντηρούντος και του μέλους ή των μελών της οικογένειας» (πρώτη μέχρι τρίτη γραμμή), με τη φράση «του μέλους ή των μελών της οικογένειας, η ισχύς του οποίου λήγει τουλάχιστον έξι (6) μήνες μετά τη λήξη της ισχύος της αιτούμενης άδειας διαμονής για σκοπούς οικογενειακής επανένωσης». |
|  |  |
| Τροποποίηση του άρθρου  18ΣΕ του βασικού  νόμου. | 3. Το άρθρο 18ΣΕ του βασικού νόμου τροποποιείται με την αντικατάσταση στην υποπαράγραφο (i) της παραγράφου (δ) του εδαφίου (1) αυτού της φράσης «η περίοδος ισχύος του οποίου είναι τουλάχιστον δύο έτη» (πρώτη μέχρι τρίτη γραμμή), με τη φράση «η ισχύς του οποίου λήγει τουλάχιστον έξι (6) μήνες μετά τη λήξη της ισχύος της αιτούμενης μπλε κάρτας». |
|  |  |
| Τροποποίηση του άρθρου 18ΥΣΤ του βασικού  νόμου. | 4. Το άρθρο 18ΥΣΤ του βασικού νόμου τροποποιείται με την αντικατάσταση στην παράγραφο (α) αυτού της φράσης «ισχύος δύο (2) τουλάχιστον ετών κατά την ημερομηνία υποβολής της αίτησης» (δεύτερη και τρίτη γραμμή), με τη φράση «η ισχύς του οποίου, κατά την ημερομηνία υποβολής της αίτησης, λήγει τουλάχιστον έξι (6) μήνες μετά τη λήξη της ισχύος της αιτούμενης ενιαίας άδειας». |

Αρ. Φακ.: 23.02.062.102-2021

ΔΠ/ΧΧ